**Pielikums**

Daugavpils valstspilsētas pašvaldības domes

2025. gada \_\_. maija lēmumam Nr.\_\_\_

lēmumu

Pārskata ziņojums par Daugavpils pilsētas bāriņtiesas

darbību 2024. gadā

**INFORMĀCIJA PAR BĀRIŅTIESAS SASTĀVU 2024. GADĀ**

* Daugavpils pilsētas bāriņtiesa (turpmāk– bāriņtiesa) ir pašvaldības izveidota aizbildnības un aizgādnības iestāde, kurā 2024. gadā strādāja 16 darbinieki: bāriņtiesas priekšsēdētāja, bāriņtiesas priekšsēdētājas vietniece, 11 bāriņtiesas locekļi, sekretāre- lietvede, bāriņtiesas sēžu sekretāre un arhīviste.
* Sešpadsmit darbiniekiem ir otrā līmeņa augstākā izglītība, no tiem astoņiem darbiniekiem ir divas augstākās izglītības, tai skaitā septiņiem darbiniekiem ir maģistra grādi (1- sociālajā darbā, 3- pedagoģijā, 4-tiesību zinātnēs).
* Bāriņtiesa savā darbībā pamatojas uz normatīvajiem aktiem un publisko tiesību principiem. Bāriņtiesai jāveic nepieciešamās darbības un jānodrošina, lai ikviens bērns un persona ar ierobežotu rīcībspēju tiktu pasargāta no tiesību pārkāpumiem.

**KVANTITATĪVIE RĀDĪTĀJI**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2018.** | **2019.** | **2020.** | **2021.** | **2022.** | **2023.** | **2024.** |
| Bāriņtiesas lietvedībā esošo aktīvo lietu skaits | 1572 | 1691 | 1489 | 1742 | 1829 | 2095 | 1205 |
| Pārskata gada laikā ierosināto lietu skaits | 253 | 258 | 229 | 306 | 347 | 435 | 285 |
| Pieņemto lēmumu skaits | 562 | 671 | 595 | 646 | 681 | 714 | 702 |
| Pieņemto vienpersonisko  lēmumu skaits - Ukrainas civiliedzīvotāji | - | - | - | - | 68 | 136 | 7 |
| Sarakste ar juridiskām un fiziskām personām: nosūtītās vēstules | 6691 | 7807 | 7926 | 8066 | 8263 | 8931 | 10187 |
| Sarakste ar juridiskām un fiziskām personām: saņemtās vēstules/iesniegumi | 5326 | 5778 | 6064 | 6315 | 7283 | 8034 | 9034 |
| Piedalīšanās visu instanču tiesās civillietās, krimināllietās un administratīvajās lietās | 286 | 293 | 283 | 397 | 377 | 390 | 336 |
| Ģimenes, kurās netiek pietiekami nodrošināta bērna attīstība un audzināšana un par kurām bāriņtiesa informējusi pašvaldības sociālo dienestu vai citu atbildīgo institūciju | 69 ģimenes  106 bērni | 30 ģimenes  73 bērni | 61 ģimene  117 bērni | 51 ģimene  106 bērni | 83 ģimenes  125 bērni | 101 ģimene  146 bērni | 76 ģimenes  180 bērni |

**AIZGĀDĪBAS TIESĪBU PĀRTRAUKŠANA UN ATJAUNOŠANA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2018.** | **2019.** | **2020.** | **2021.** | **2022.** | **2023.** | **2024.** |
| PĀRTAUKTAS  Vecāku skaits | 39 | 31 | 38 | 30 | 46 | 41 | 64 |
| Bērnu skaits | 54 | 44 | 46 | 31 | 48 | 37 | 72 |
|  | | | | |  |  |  |
| ATJAUNOTAS  Vecāku skaits | 13 | 13 | 15 | 13 | 8 | 8 | 15 |
| Bērnu skaits | 18 | 19 | 22 | 16 | 11 | 12 | 20 |

Bāriņtiesa lemj par bērna aizgādības tiesību pārtraukšanu vecākam, ja: 1) ir faktiski šķēršļi, kas liedz vecākam iespēju aprūpēt bērnu; 2) bērns atrodas veselībai vai dzīvībai bīstamos apstākļos vecāka vainas dēļ (vecāka apzinātas rīcības vai nolaidības dēļ); 3) vecāks ļaunprātīgi izmanto savas tiesības vai nenodrošina bērna aprūpi un uzraudzību; 4) vecāks ir devis piekrišanu bērna adopcijai, izņemot gadījumu, kad viņš kā laulātais ir devis piekrišanu tam, ka bērnu adoptē otrs laulātais; 5) konstatēta vecāka vardarbība pret bērnu vai ir pamatotas aizdomas par vecāka vardarbību pret bērnu; 6) vecāks ļaunprātīgi izmanto savas tiesības, nepildot tiesas nolēmumu lietā, kas izriet no aizgādības vai saskarsmes tiesībām, ja tas nodara būtisku kaitējumu bērnam un ja nepastāv otram vecākam šķēršļi īstenot bērna aprūpi.

Bāriņtiesa, ierosinot lietu par bērna aizgādības tiesību pārtraukšanu vecākam, informē vecāku par sekām un uzdod viņam sadarbībā ar sociālo dienestu noteiktā termiņā novērst bērna attīstībai nelabvēlīgos apstākļus. Ja vecāks šajā termiņā kavējas novērst bērna attīstībai nelabvēlīgos apstākļus un bērna palikšana ģimenē var radīt draudus bērna dzīvībai un veselībai, bāriņtiesa lemj par aizgādības tiesību pārtraukšanu vecākam un bērna šķiršanu no ģimenes. Ja bērna aizgādības tiesību pārtraukšanas iemesli ir zuduši, bāriņtiesa lemj par pārtraukto aizgādības tiesību atjaunošanu.

**AIZGĀDĪBAS TIESĪBU PĀRTRAUKŠANAS IEMESLI 2024. GADĀ**

|  |  |  |  |  |  |
| --- | --- | --- | --- | --- | --- |
| **Lietu skaits** | Vecāks ļaunprātīgi izmanto savas tiesības vai nenodrošina bērna aprūpi un uzraudzību | Konstatēta vecāka vardarbība pret bērnu vai ir pamatotas aizdomas par vecāka vardarbību pret bērnu | Ir faktiski šķēršļi, kas liedz vecākam iespēju aprūpēt bērnu | Vecāks ir devis piekrišanu bērna adopcijai/atteicās uzņemties aprūpi | Lieta izbeigta |
| 70 | 39 | 9 | 7 | 4 | 11 |

**VIENPERSONISKIE LĒMUMI**

|  |  |  |  |  |  |  |  |
| --- | --- | --- | --- | --- | --- | --- | --- |
| **Lēmumi** | **2018.** | **2019.** | **2020.** | **2021.** | **2022.** | **2023.** | **2024.** |
|  | 13 | 16 | 19 | 6 | 13 | 10 | 24 |

Ja bērna dzīves apstākļu pārbaudē vai citādi atklājas, ka bērns atrodas veselībai vai dzīvībai bīstamos apstākļos, kā arī tad, ja bērna turpmākā atrašanās ģimenē var apdraudēt viņa veselību vai dzīvību, bāriņtiesas priekšsēdētājs, bāriņtiesas priekšsēdētāja vietnieks vai bāriņtiesas loceklis vienpersoniski pieņem lēmumu par:

1) bērna aizgādības tiesību pārtraukšanu vecākiem;

2) bērna izņemšanu no aizbildņa ģimenes un aizbildņa atstādināšanu no pienākumu pildīšanas;

3) bērna izņemšanu no audžuģimenes;

4) pirmsadopcijas aprūpes pārtraukšanu.

Ja nolēmuma par bērna atgriešanos valstī, kurā ir viņa dzīvesvieta, piespiedu izpildes procesā bērnu nodod bāriņtiesas pārstāvim turpmāku darbību veikšanai un ja bērnu nav iespējams nekavējoties nogādāt uz valsti, kurā ir viņa dzīvesvieta, bāriņtiesas priekšsēdētājs, bāriņtiesas priekšsēdētāja vietnieks vai bāriņtiesas loceklis vienpersoniski pieņem lēmumu par:

1) bērna šķiršanu no ģimenes un nogādāšanu krīzes centrā vai citos drošos apstākļos un aizliegumu bērna vecākam vai citai personai, kas bērnu prettiesiski pārvietojusi vai aizturējusi, vai bērna tuviem radiniekiem izņemt bērnu no krīzes centra vai citiem drošiem apstākļiem;

2) atteikumu paziņot bērna vecākam vai citai personai, kas bērnu prettiesiski pārvietojusi vai aizturējusi, vai bērna tuviem radiniekiem bērna atrašanās vietu vai aizliegumu šīm personām satikties ar bērnu, kamēr tas uzturas krīzes centrā vai citos drošos apstākļos, ja šīs personas var apdraudēt nolēmuma turpmāku piespiedu izpildi un bērna sagatavošanu nogādāšanai atpakaļ uz valsti, kurā ir viņa dzīvesvieta.

**BĒRNU ĀRPUSĢIMENES APRŪPE KOPĀ**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2018.** | **2019.** | **2020.** | **2021.** | **2022.** | **2023.** | **2024.** |
| Kopā,  tai skaitā: | 279 | 263 | 252 | 246 | 247 | 246 | 241 |
| Atrodas audžuģimenēs | 51 | 71 | 73 | 67 | 71 | 69 | 71 |
| Atrodas  aizbildnībā | 178 | 164 | 153 | 152 | 153 | 150 | 136 |
| Atrodas aprūpes iestādēs | 50 | 28 | 26 | 27 | 23 | 27 | 34 |

2018. gadā kopā ārpusģimenes aprūpē: 279 bērni

2019. gadā kopā ārpusģimenes aprūpē: 263 bērni (par 16 bērniem mazāk)

2020. gadā kopā ārpusģimenes aprūpē: 252 bērni (par 11 bērniem mazāk)

2021. gadā kopā ārpusģimenes aprūpē: 246 bērni (par 6 bērniem mazāk)

2022. gadā kopā ārpusģimenes aprūpē: 247 bērni (par 1 bērnu vairāk)

2023. gadā kopā ārpusģimenes aprūpē: 246 bērni (par 1 bērnu mazāk)

2024. gadā kopā ārpusģimenes aprūpē: 241 bērns (par 5 bērniem mazāk)

Ārpusģimenes aprūpes veidi: 1) aizbildnība; 2) audžuģimene; 3) ilgstošas sociālās aprūpes un sociālās rehabilitācijas institūcija (turpmāk – aprūpes iestāde).

**BĒRNU ĀRPUSĢIMENES APRŪPES IEMESLI 2024. GADĀ**

|  |  |  |  |  |  |
| --- | --- | --- | --- | --- | --- |
|  | Pārtrauktas aizgādības tiesības vecākiem | Pēc vecāku lūguma  (slimības dēļ) | Nepilngadīgi  vecāki | Domstarpības  ar vecākiem | Sakarā ar vecāka nāvi |
| Audžuģimenē | 17 | - | 1 | - | - |
| Aizbildnībā | 25 | 1 | 1 | - | 4 |
| Iestādē | 16 | - | - | - | - |

**Kopā: ārpusģimenes aprūpe 2024. gadā nodrošināta 58 bērniem.** Galvenokārt, ārpusģimenes aprūpe nodrošināta ģimeniskā vidē.

**ĀRPUSĢIMENES APRŪPE AUDŽUGIMENĒ 2024. gadā**

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2018. | 2019. | 2020. | 2021. | 2022. | 2023. | 2024. |
| Audžuģimeņu skaits mūsu pašvaldībā | 12 | 19 | 23 | 24 | 25 | 28 | 27 |
| Bērnu skaits audžuģimenēs kopā | 51 | 71 | 73 | 67 | 71 | 69 | 71 |

**2024. gada nogalē audžuģimenēs dzīvoja 71 bērns.**

**ADOPCIJA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2018.** | **2019.** | **2020.** | **2021.** | **2022.** | **2023.** | **2024.** |
| Adoptētāju skaits-personas | 23 | 11 | 4 | 13 | 13 | 6 | 14 |
| Atzīts, ka adopcija atbilst bērna interesēm | 16  5-audžuģimenē  3-institūcijā  8-otrs laulātais adoptē | 7  2-audžuģimenē  1-aizbildnībā  2-institūcijā  2-otrs laulātais adoptē | 4  0-audžuģimenē  2-aizbildnībā  2-institūcijā  0-otrs laulātais adoptē | 4  1-audžuģimenē  2-aizbildnībā  0-institūcijā  1-otrs laulātais adoptē | 6  3-audžuģimenē  2-aizbildnībā  0-institūcijā  1-otrs laulātais adoptē | 5  3-audžuģimenē  0-aizbildnībā  0-institūcijā  2-otrs laulātais adoptē | 6  4-audžuģimenē  1-aizbildnībā  0-institūcijā  1-otrs laulātais adoptē |
| Adoptēto bērnu skaits (no ārpusģimenes uz ārvalstīm) | 2 | 0 | 0 | 1 | 0 | 0 | 0 |

Adoptētāju un adoptējamo bērnu uzskaiti veic Labklājības ministrija.

**PERSONAS AR IEROBEŽOTU RĪCĪBSPĒJU**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2018.** | **2019.** | **2020.** | **2021.** | **2022.** | **2023.** | **2024.** |
| Personas, kurām ierobežota rīcībspēja kopā | 268 | 294 | 296 | 257 | 280 | 314 | 279 |
| Personas, kurām ierobežota rīcībspēja | 32 | 59 | 47 | 30 | 37 | 41 | 49 |
| Aizgādņi | 254 | 281 | 271 | 236 | 235 | 295 | 260 |

Aizgādņi, kurus saista radniecība ar personu, kurai ierobežota rīcībspēja – ir 233 .

Aizgādņi, kurus nesaista radniecība ar personu, kurai ierobežota rīcībspēja – ir 27, no tiem 1 ir sociālais darbinieks, strādājošais Daugavpils valstspilsētas pašvaldības iestādē „Sociālais dienests”.

Bāriņtiesa saskaņā ar tiesas nolēmumu par aizgādnības nodibināšanu ieceļ aizgādni:

* personai ar garīga rakstura vai citiem veselības traucējumiem, kurai rīcībspēju ierobežojusi tiesa;
* personai, kurai tiesa nodibinājusi pagaidu aizgādnību;
* personai, kurai rīcībspēju tiesa ierobežojusi izlaidīgas vai izšķērdīgas dzīves dēļ, kā arī alkohola vai citu apreibinošo vielu pārmērīgas lietošanas dēļ;
* promesošas vai pazudušas personas mantai;
* testamenta izpildīšanai.

**MANTISKO TIESĪBU UN INTEREŠU NODROŠINĀŠANA**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2018.** | **2019.** | **2020.** | **2021.** | **2022.** | **2023.** | **2024.** |
| Lēmumi par bērnu un personu ar ierobežotu rīcībspēju mantisko tiesību un interešu nodrošināšanu | 81 | 110 | 112 | 118 | 151 | 118 | 136 |

Bāriņtiesa, aizstāvot bērna mantiskās intereses Civillikumā paredzētajos gadījumos:

1. lemj par atļauju pieņemt vai atraidīt bērna vārdā viņam piekritušo mantojumu;

2. lemj par bērnam piederošās mantas pārdošanu par tirgus vērtību vai izsolē;

3. lemj par mantojuma sadalīšanu, bērna mantas (ja tās vērtība nepārsniedz 14 000 euro) atsavināšanu, ieķīlāšanu vai apgrūtināšanu ar citām lietu tiesībām;

4. lemj par bērnam piederošā nekustamā īpašuma (ja tā vērtība pārsniedz 14 000 euro) atsavināšanas, ieķīlāšanas vai apgrūtināšanas ar citām lietu tiesībām lietderīgumu;

5. lemj par īpašuma iegūšanu bērnam;

6. ieceļ aizbildni tiesisku darījumu noslēgšanai starp bērnu un vecākiem;

7. lemj par mantojuma pārvaldīšanas un lietošanas tiesību atņemšanu, ja pārdzīvojušais laulātais bērnam piekritušo mantojumu pārvalda vai lieto nekārtīgi;

8. lemj par vecāka atstādināšanu no bērna mantas pārvaldības, ja vecāks pārvalda bērna mantu neatbilstoši bērna interesēm;

9. veic citus bērna mantisko tiesību aizsardzības pasākumus.

**NEPILNGADĪGIE ĀRZEMNIEKI BEZ VECĀKU PAVADĪBAS**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **2018.** | **2019.** | **2020.** | **2021.** | **2022.** | **2023.** | **2024.** |
| Bērnu skaits, kuru intereses pārstāvēja bāriņtiesa | 12 | 8 | 0 | 17 | 4 | 31 | 13 |

Nepilngadīgie ārzemnieki bez pavadības ieradās Latvijā, no Baltkrievijas (izvairoties no robežkontroles).

|  |  |
| --- | --- |
| **Zēni - 11** | **Meitenes – 2** |

**Valstis: Bangladeša, Sīrija, Irāna, Kongo, Irāka, Kamerūna, Komoru savienība, Indija, Mali, Etiopija, Afganistāna, Benina, Gvineja, Eritreja, Pakistāna, Maroka, Somālija.**

Saskaņā ar **Patvēruma likuma 6. panta piekto daļu**, nepilngadīgo personu  bez pavadības (kas vēlas saņemt bēgļa vai alternatīvo statusu Latvijā) personiskajās un mantiskajās attiecībās patvēruma procedūras laikā pārstāv bāriņtiesa vai tās iecelts aizbildnis, vai bērnu aprūpes iestādes vadītājs.

**Saskaņā ar Imigrācijas likuma 50.8 panta otro daļu** izraidīšanas procedūras laikā nepilngadīgu ārzemnieku, kurš ir bez vecāka vai viņa likumiskā pārstāvja pavadības, personiskajās un mantiskajās attiecībās pārstāv bāriņtiesa vai tās iecelts aizbildnis, vai bērnu aprūpes iestādes vadītājs.

**NEPILNGADĪGIE UKRAINAS CIVILIEDZĪVOTĀJI BEZ VECĀKU PAVADĪBAS**

|  |  |  |  |
| --- | --- | --- | --- |
| Vienpersoniskie lēmumi par ārkārtas aizbildņa iecelšanu | **2022.** | **2023.** | **2024.** |
| 68 lēmumi par 76 bērniem | 136 lēmumi par 141 bērnu | 7 lēmumi par 7 bērniem |

Saskaņā ar **Ukrainas civiliedzīvotāju atbalsta likuma 18.panta pirmo daļu**, lai nodrošinātu nepilngadīga bez vecāku pavadības Latvijas Republikā ieceļojuša Ukrainas civiliedzīvotāja (turpmāk-nepavadīts bērns) tiesību aizsardzību un sniegtu viņam atbalstu, bāriņtiesas priekšsēdētājs, bāriņtiesas priekšsēdētāja vietnieks vai bāriņtiesas loceklis vienpersoniski pieņem lēmumu par ārkārtas aizbildnības nodibināšanu un ārkārtas aizbildņa iecelšanu nepavadītam bērnam.

Saskaņā ar **Ukrainas civiliedzīvotāju atbalsta likuma 18.panta četrpadsmito daļu**, vienpersonisks lēmums ir spēkā līdz nepavadīta bērna pilngadībai vai līdz brīdim, kad bāriņtiesa koleģiāli pieņem lēmumu par ārkārtas aizbildnības izbeigšanu. Bāriņtiesa citus lēmumus par nepavadīta bērna interešu nodrošināšanu pieņem koleģiāli.

**PĀRĒJIE LĒMUMI 2024. GADĀ**

|  |  |  |  |  |  |  |  |
| --- | --- | --- | --- | --- | --- | --- | --- |
| **Lietu kategorijas** | **2018.** | **2019.** | **2020.** | **2021.** | **2022.** | **2023.** | **2024.** |
| Lēmumi par bērna vārda, uzvārda vai tautības ieraksta maiņu | 6 | 8 | 2 | 1 | 1 | 4 | 6 |
| Atzinumi tiesai strīdos par aizgādības, saskarsmes tiesības īstenošanu | 26 | 25 | 24 | 34 | 40 | 21 | 35 |
| Lēmumi par pabalstu, pensijas pārtraukšanu/piešķiršanu | 13 | 16 | 12 | 39 | 20 | 12 | 11 |
| Lēmumi par nodokļu atvieglojumu pārtraukšanu/piešķiršanu | 7 | 5 | 4 | 14 | 16 | 6 | 9 |
| Lēmumi par viesģimenes statusa piešķiršanu/atņemšanu/izbeigšanu | 7 | 15 | 2 | 0 | 0 | 0 | 0 |

**DALĪBA VISPĀRĒJĀS JURISDIKCIJAS TIESAS SĒDĒS**

|  |  |  |  |  |  |  |  |
| --- | --- | --- | --- | --- | --- | --- | --- |
| Piedalīšanās visu instanču tiesās civillietās, krimināllietās un administratīvajās lietās | 2018. | 2019. | 2020. | 2021. | 2022. | 2023. | 2024. |
| 286 | 293 | 283 | 397 | 377 | 390 | 336 |

**VISPĀRĒJĀS JURISDIKCIJAS TIESĀM SNIEGTO ATZINUMU SKAITS**

|  |  |  |  |  |  |  |  |
| --- | --- | --- | --- | --- | --- | --- | --- |
| Pieņemtie lēmumi ar atzinuma  sniegšanu tiesai | 2018. | 2019. | 2020. | 2021. | 2022. | 2023. | 2024. |
| 21 | 32 | 26 | 38 | 59 | 26 | 40 |

Bāriņtiesa pēc tiesas pieprasījuma sniedz atzinumus, kas nepieciešami šādos gadījumos:

* lai noteiktu kārtību, kādā izmantojamas saskarsmes tiesības un tiesības uzturēt personiskas attiecības un tiešus kontaktus ar bērnu;
* viena vecāka atsevišķas aizgādības noteikšanai;
* aizgādības tiesību atņemšanai un atjaunošanai;
* paternitātes atzīšanai vai apstrīdēšanai;
* citos Civilprocesa likumā paredzētajos gadījumos.

**SADARBĪBA UN 2024. GADĀ ĪSTENOTĀS AKTIVITĀTES**

* Bāriņtiesa piedalījās Bērnu aizsardzības centra darba grupā vadlīniju „Algoritmi bāriņtiesām par ziņošanu par iespējamu vardarbību pret bērniem vai vardarbību ģimenē, kurā ir bērni, tas ir, visu veidu fizisku vai emocionālu cietsirdību, seksuālu izmantošanu, pamešanu novārtā jeb ilgstošu un sistemātisku nolaidību vai cita veida izturēšanos, kas apdraud vai var apdraudēt bērnu veselību, dzīvību, attīstību vai pašcieņu” izstrādē, u.c. darba grupās.
* Nodrošināta maksimāli lielākam bez vecāku gādības palikušo bērnu skaitam (kopā 241) iespēja dzīvot ģimeniskā vidē-audžuģimenē – 71, pie aizbildņiem - 136. Institūcijās ievietoto bērnu skaits– 34.
* Pagarināta 2023. gadā jaunu aizbildņu un audžuģimeņu piesaistei izveidotās sociālās reklāmas uz tramvaja (ar Daugavpils valstspilsētas pašvaldības, AS „Daugavpils satiksme”, PIKC Daugavpils Dizaina un mākslas vidusskolas SAULES SKOLA, un audžuģimenēs ievietoto bērnu atbalstu) izvietošana līdz 30.06.2026.
* 2024. gadā Bāriņtiesa, sadarbībā ar nodibinājuma „Sociālā atbalsta un izglītības fonds”  
  Latgales ģimeņu atbalsta centru “Daugavpils”, nodrošināja ģimenēm bezmaksas „Bērna un vecāka saskarsmes īstenošanas (saskaņā ar tiesas spriedumu) pakalpojumu” speciāli aprīkotā telpā ar speciālista klātbūtni (50 tikšanās). Pašvaldība šim mērķim piešķīra finansējumu EUR 1250.00 apmērā.
* Bāriņtiesa aktīvi sadarbojās gan ar Tieslietu ministriju, gan pa tiešo ar ārvalstu sociālo dienestu speciālistiem un tiesām (gadījumi, kad vecākiem rodas problēmas ar bērnu audzināšanu ārvalstīs un gadījumi, kad vecāki viens no otra nolaupa bērnus un pārvieto uz citu valsti, vai no citas valsts uz Latviju).
* Bāriņtiesa turpina aktīvi iesaistīties visos pasākumos saistībā ar bērnu, ģimeņu un personu ar ierobežotu rīcībspēju tiesību un interešu aizsardzību un nodrošināšanu, sadarbojas ar nevalstiskām organizācijām- nodibinājumiem „Sociālā atbalsta un izglītības fonds”, „Pusaudžu resursu centrs”, Fondu «PLECS», LATVIJAS SARKANAIS KRUSTS, SOS bērnu ciemati, u.c.

**BĀRIŅTIESAS SNIEGTIE BEZMAKSAS PAKALPOJUMI UN PALĪDZĪBA IEDZĪVOTĀJIEM**

**2024. GADĀ**

(papildus normatīvajos aktos norādītajām funkcijām)

* Bāriņtiesa sniedza iedzīvotājiem palīdzību pieteikumu par adopcijas apstiprināšanu sastādīšanā.
* Bāriņtiesa sniedza iedzīvotājiem palīdzību pieteikumu par personas rīcībspējas ierobežošanu sastādīšanā.
* Bāriņtiesa sniedza iedzīvotājiem palīdzību uzturlīdzekļu pieprasīšanā no Uzturlīdzekļu garantiju fonda administrācijas.
* Bāriņtiesa sniedza iedzīvotājiem palīdzību uzturlīdzekļu pieprasīšanā no Uzturlīdzekļu garantiju fonda administrācijas.

Sagatavoja: Daugavpils pilsētas bāriņtiesas priekšsēdētāja Elita Praņevska